บทเพลงของโมเสส

บทเพลงของโมเสส () เป็นชื่อที่บางครั้งใช้เรียกกวีนิพนธ์ซึ่งปรากฏในหนังสือเฉลยธรรมบัญญัติ ของคัมภีร์ฮีบรู ซึ่งตามคัมภีร์ไบเบิลแล้วเป็นกวีนิพนธ์ที่ถูกกล่าวออกมาก่อนการเสียชีวิตโมเสสบนภูเขาเนโบ บางครั้งบทเพลงนี้ถูกเรียกในชื่อ เฉลยธรรมบัญญัติ 32 () แม้ว่าบทที่ 32 ของหนังสือเฉลยธรรมบัญญัติมีอยู่ 9 วรรค (44–52) ที่ไม่ได้เป็นส่วนหนึ่งของบทเพลงก็ตาม

นักวิชาการส่วนใหญ่เชื่อว่าบทเพลงนี้ประพันธ์ขึ้นในช่วงระหว่างศตวรรษที่ 10 ถึง 8 ก่อนคริสตกาล แม้ว่ามีเสนอความเห็นว่าอาจเป็นยาวนานกว่านั้นเป็นศตวรรษที่ 12 ก่อนคริสตกาล ถึงใหม่กว่านั้นเป็นศตวรรษที่ 5 ก่อนคริสตกาล

 เรื่องเล่าในคัมภีร์ไบเบิล 
ในวรรคที่ 16-18 ของเฉลยธรรมบัญญัติ 31 พระยาห์เวห์ทรงพบกับโมเสสและโยชูวา (ผู้ได้รับเสนอชื่อเป็นผู้สืบทอดตำแหน่งผู้นำถัดจากโมเสส) ที่ "เต็นท์นัดพบ" และตรัสกับพวกเขาว่าหลังจากการเสียชีวิตของโมเสส ชาวอิสราเอลจะละเมิดพันธสัญญาที่พระยาห์เวห์ทรงกระทำกับพวกเขาและไปบูชาพระของดินแดนที่เขากำลังจะยึดครอง พระยาห์เวห์ตรัสกับโมเสสให้เขียนบทเพลงและสอนแก่ชุมนุมชน เพื่อให้เป็น "พยานของเราปรักปรำคนอิสราเอล" วรรคที่ 22 ระบุว่าโมเสสทำตามที่พระยาห์เวห์ทรงบัญชา และในวรรคที่ 30 โมเสสจึง "กล่าวถ้อยคำในบทเพลงต่อไปนี้ให้เข้าหูชุมนุมชนอิสราเอลทั้งหมดจนจบ"

บทเพลงเริ่มด้วย exordium หรือบทเริ่ม (วรรคที่ 1-3) ความว่าฟ้าสวรรค์และแผ่นดินโลกถูกเรียกให้ฟังว่าบทเพลงจะกล่าวว่าอะไร ในวรรคที่ 4-6 ระบุสาระสำคัญของบทเพลงคือความยุติธรรมและเที่ยงตรงของพระยาห์เวห์ต่อผู้คนที่เสื่อมทรามและไม่ซื่อสัตย์ วรรคที่ 7-14 พรรณนาถึงกิจการของพระยาห์เวห์ซึ่งนำชาวอิสราเอลผ่านถิ่นทุรกันดารไปอย่างปลอดภัยและประทานแผ่นดินอันอุดมสมบูรณ์แก่ชาวอิสราเอล วรรคที่ 15-18 กล่าวถึงความไม่ซื่อสัตย์ของชาวอิสราเอลและหันไปบูชารูปเคารพ การละเมิดเช่นนี้ทำให้พระยาห์เวห์ทรงพิพากษา (วรรคที่ 19–27) ด้วยภัยพิบัติระดับชาติซึ่งเกือบทำให้สิ้นชาติ วรรคที่ 28–43 กล่าวถึงวิธีการที่พระยาห์เวห์ตั้งพระทัยที่จะตรัสกับชาวอิสราเอลเพื่อนำพวกเขาไปสู่จิตใจที่ดีขึ้นและเพื่อให้พวกเขามีชัยชนะเหนือศัตรู 

ในม้วนคัมภีร์โทราห์ บทเพลงถูกเขียนด้วยการจัดวางแบบพิเศษคือเขียนในสองสดมภ์ที่ขนานกัน 

 อ้างอิง 

 อ่านเพิ่มเติม 

 Mendenhall, George E., Samuel's "Broken Rîb": Deuteronomy 32, 1975, Reprint from No Famine in the Land Studies in Honor of John L. McKenzie. Scholar's Press for The Institute for Antiquity and Christianity - Claremont

 Jewish Encyclopedia bibliography:
 Kamphausen, A., Das Lied Moses: Deut. 32, 1–43, 1862; Leipzig: Brockhaus
 Klostermann, A., in Studien und Kritiken, 1871, pp. 249 et seq.; 1872, pp. 230 et seq., 450 et seq.;
 Stade's Zeitschrift, 1885, pp. 297 et seq.;
 Cornill, C. H., Einleitung in das Alte Testament, 1891, pp. 70 et seq.,
 Driver, S. R., Deuteronomy, in International Critical Commentary, 1895, pp. 344 et seq.;
 Steuernagel, Deuteronomium, in Nowack's Handkommentar, 1900, pp. 114 et seq.;
 Bertholet, Deuteronomium, in K. H. C. 1899, pp. 94 et seq.;

 แหล่งข้อมูลอื่น 
 Michael S. Heiser, Deuteronomy 32:8 and the Sons of God

หมวดหมู่:หนังสือเฉลยธรรมบัญญัติ
หมวดหมู่:โมเสส